นักวิทย์กังวลตัวเลขผู้ติดเชื้อโอมิครอนสายพันธ์ุย่อย BA.2 พุ่งในเอเชีย-ยุโรป 
Close cousin is starting to outcompete BA.1 in parts of Europe and Asia.
แต่เวลานี้นักวิทยาศาสตร์กำลังกังวลว่า เชื้อโอมิครอนสายพันธ์ุย่อย BA.2 อาจกำลังเข้ามาแทนที่สายพันธ์ BA.1 ในทวีปยุโรปและเอเชีย เทรเวอร์ เบดฟอร์ด นักไวรัสวิทยาแห่งศูนย์มะเร็ง Fred Hutchinson ผู้ติดตามตรวจสอบการกลายพันธุ์ของโคโรนาไวรัส ระบุในทวิตเตอร์เมื่อวันศุกร์ที่ผ่านมาว่า เวลานี้เชื้อโอมิครอนสายพันธ์ุย่อย BA.2 มีอัตราส่วนราว 82% ของผู้ติดเชื้อรายใหม่ในเดนมาร์ก, 9% ของผู้ติดเชื้อรายใหม่ในอังกฤษ และ 8% ในสหรัฐฯ อ้างอิงจากข้อมูลของ GISAID และมหาวิทยาลัยออกซ์ฟอร์ด (University of Oxford) รายงานวิจัยบางชิ้นก่อนหน้านี้ชี้ว่า เชื้อโอมิครอนสายพันธุ์ BA.2 อาจสามารถติดต่อได้ง่ายกว่าสายพันธุ์ BA.1 ซึ่งก็แพร่กระจายได้อย่างรวดเร็วอยู่แล้ว โดยนักวิจัยในเดนมาร์กระบุว่า เชื้อ BA.2 อาจสามารถแพร่เชื้อได้ง่ายกว่า BA.1 ราว 1.5 เท่า ส่วนงานวิจัยของสำนักงานความมั่นคงด้านสาธารณสุขของอังกฤษ หรือ HSA ชี้ว่า เชื้อ BA.2 มีอัตราการแพร่เชื้อภายในครอบครัวราว 13.4% ขณะที่สายพันธุ์ BA.1 มีอัตราการแพร่เชื้อ 10.3% อย่างไรก็ตาม ยังไม่มีหลักฐานว่า BA.2 จะสามารถหลบเลี่ยงวัคซีนได้มากกว่าหรือไม่ และก่อให้เกิดอาการโควิดรุนแรงมากน้อยแค่ไหน รวมทั้งคำถามที่ว่าผู้ที่เคยติดเชื้อไวรัสโอมิครอน BA.1 มาแล้วยังสามารถติดเชื้อ BA.2 ด้วยได้หรือไม่ ทางด้านองค์การอนามัยโลกระบุว่า นอกจากเชื้อโอมิครอนสายพันธุ์ BA.1 และ BA.2 แล้ว ขณะนี้ยังพบเชื้อโอมิครอนสายพันธุ์ย่อยอื่น ๆ ได้แก่ BA.1.1.529 และ BA.3 ซึ่งทั้งหมดมีรหัสพันธุกรรมที่คล้ายกัน แต่ก็มีลักษณะบางอย่างที่กลายพันธุ์ไปจนอาจส่งผลให้เกิดความแตกต่างกันเช่นกัน